ming030890/wiki-yue-high-quality huggingface dataset:
區區有鬼故

《區區有鬼故》（英文：Neighborhood Ghost Stories）係香港電視廣播有限公司製作嘅靈異節目。全節目共7集，由羅蘭同陸永主持。呢個節目喺香港時間2014年7月26號到9月6號，逢禮拜六21:30-22:30喺翡翠台同高清翡翠台播，並喺myTV限時提供節目重溫。
前1070年代

前1070年代係指前1079年去到前1070年之間嗰十年嘅年代。
南方大陸

南方大陸，又叫未知南方大陸，係歐洲人喺15世紀到18世紀假設南半球有一大塊大陸，皆因嗰時有個理論係南北半球陸地面積應該差唔多大先至均衡。去到18世紀尾，歐洲人發現澳洲，就參考南方大陸嘅拉丁文名（Terra Australis）嚟同呢笪地方起名（Australia）。
南方二重唱

南方二重唱係臺灣女子重唱組合，由「大南方」閻宗玉同「小南方」林明樺組成，活躍喺1990年代。
南方大廈

南方大廈（粵拼：naam4 fong1 daai6 haa6），簡稱南大（naam4 daai6），係中國廣東省廣州市一間老字號大廈，喺荔灣區沿江西路嘅北邊、西堤二馬路嘅南邊、靖遠路嘅東邊、人民南路嘅西邊。呢間大廈以前攞過華南地區最大嘅綜合性百貨商舖，佢重係中國內地12間大型百貨商舖入面嘅其中一間商舖。之前佢攞過為廣東省同全國商業先進企業，重俾人話咗係全國最佳商店。喺嗰年，就成日有句「唔入南方大廈，未算到廣州」嘅講法。呢間大廈有50米高（入面有12層樓）。佢既係成個廣州入面，第一棟鋼筋混凝土結構嘅大廈，又喺1922年—1937年之間攞過「廣州第一高樓」嘅稱號。

逳手同落成時間
呢間大廈喺1918年開始逳手，1922年起好。

史
喺海珠區嗰邊望過去嘅西堤大新公司中華民國時期嘅西堤大新公司廣州西堤大新有限公司嘅海報，入面印住「羊城第一樓，樓高十二層」嗰啲字。

起大廈之前
喺1914年，有2位澳洲華僑——分別係蔡興同蔡昌喺惠愛街（而家係中山五路）同雙門底（而家係北京路）嘅十字街口度起咗間「城內大新公司」（而家係新大新百貨）。佢哋兩位喺城內大新公司起好咗之後嘅第4年（1918年），又喺西堤度搞咗間「城外大新公司」出嚟，佢哋喺起緊大廈嗰陣咗分得出邊間係「城外大新」同「城內大新」，佢就將西堤度嗰間大新公司改咗叫「南方大廈」。嗰時佢哋改「大新」呢兩個字唔單止係有「大展新猷」噉解，而且係從「The Sun」嘅英文名用粵語音譯出嚟嘅諧音。嗰時嘅大樓設計喺中國內地好少見，甚至而家幾乎搵唔到咁滯。

大廈起好之後，開業無耐。
到咗1922年，間大樓就起好咗重開埋業。嗰時棟大樓係華南地區最靚、最大嘅百貨商店。喺大廈開業無耐，重吸引咗好多人去睇、買嘢、同埋旅遊都有。間大廈開咗業之後，佢嘅營業額重領先咗其他同行嘅公司添。

遇到大難
由於1937年7月7號爆咗單抗日戰爭。到咗1938年10月20號，由於日本仔霸咗廣州，而城外大新公司就俾日本仔炸到火燭重連續燒咗四日三夜咁耐，搞到入面啲貨都燒到得返炭咁滯。重有嘅係，城內大新入面啲貨喺廣州淪陷之前都搬嗮去西堤嘅城外大新度保存嘅嘢都唔好彩，冚唪唥都燒爛嗮，得返好少貨響度，搞到廣州大新公司蝕嗮本都有。

中華人民共和國成立之後
到咗1954年，間大廈重新裝修咗次之後開返，不過佢改咗嗌「西堤百貨商店」，喺1960年就整大咗一次商店。文化大革命初期，由於受到改名風波嘅影響，間大廈改咗嗌「人民百貨商店」嘅名，到咗1970年又整大咗一次商店。喺1973年，間大廈改返之前用過嘅名，啫係而家嗌「南方大廈」。

改革開放之後
1982年，呢間大廈嘅日平均營業額去到470,000幾蚊人民幣，而年銷售額喺全國12間大型百貨商店入面排第3（前面嗰兩個係北京市百貨大樓同上海市第一百貨商店）。
1986年，間大廈喺西濠二馬路整咗間24小時便利店，而呢間嘢重係開創咗嗰時中國大陸嘅24小時便利店先河。

逐漸衰落
喺1990——1995年之間，嗰時嘅南方大廈都搞得幾旺下，甚至喺中國十大零售企業入面，排咗前三位都有。而喺年銷售額方面，間大廈去到13幾億蚊多啲。甚至喺1993年，間大廈俾中華人民共和國國內貿易部定咗係中華老字號。不過喺天河區開咗間天河城等一系列嘅現代化購物中心之後，重有舊城區成日遇到大塞車同冇車位嘅問題，南方大廈嘅營業額喺1996年開始一落千丈，甚至重搞蝕本生意都有。雖然話市政府批准咗嚟搞資產重組，但係都冇用。
1997年1月，南大同香港粵海集團屬下嘅粵海投資有限公司一齊合作，搞咗間南方大廈有限公司出嚟，索然話丼咗56%嘅投資總額落去嚟搞返啲生意，但係合咗資之後無耐，有搞出後蝕本生意，甚至重冇錢賺咁滯。而粵海集團咁啱撞正亞洲金融風暴，就再都唔理南方大廈份喇，佢合作到2001年都玩掂。
到咗1999年7月，呢間嘢俾市政府公佈咗係第5批廣州市文物保護單位。喺2000年重俾廣州市政府搞埋第1批廣州老字號份入去。

最後一日嘅瘋狂
2001年底，由於廣州市搞咗國有商業企業改革，南大集團就話唔撈喇，而係加入咗廣百集團嚟搞返啲生意。就喺2004年9月5號，南方大廈咁啱搞到最後一日，之後就執咗笠。喺執笠之前嗰日，佢嘅營業額就超過咗300萬，而入場人次甚至超過15萬
。

而家
到咗2005年1月，南方大廈變咗國際電子數碼城，佢主要嚟搞電子、數碼、手機嘅零件、配件批發等呢啲業務。

分店
而家嘅南方大廈附屬有以下呢啲企業響度：
天河南方大廈廣客隆貿易有限公司
喺天河區黃埔大道西68號嘅冼村商業街入面。喺1993年8月8號開檔，佢係中國大陸第一間大型貨倉式商場。1996年，由於天河城開咗張，間嘢搬咗佢南海黃岐，而家呢度係廣客隆家居城。
天貿南方大廈百貨有限公司
喺天河區天河路嘅天河城入面。佢係廣東天貿百貨有限公司（而家係天河城集團）同廣州南方大廈有限公司一齊合作，喺1996年1月起好，1996年2月9號喺天河城二、三樓試業，8月18日正式開業。到咗2002年底，由於債務同其他問題，南方大廈將佢38%控股轉咗畀廣東粵港控股，重改咗名嗌「廣東天貿南大百貨有限公司」。2004年5月1日重改咗名嗌「天河城百貨」。
南豐商場：
喺海珠區江南大道中154號，喺1985年成立，佢係海珠區第一間大型百貨商店。佢係南方大廈有限公司屬下嘅全資企業。到咗2002年8月23號，南豐商場執咗笠，之後由廣百集團接手，變為廣百百貨江南分店，重喺2008年執埋笠。而家嗰度係麗日廣場。
荔灣百貨有限公司：
喺德星路9號嘅荔灣廣場裙樓嘅2樓同3樓嗰頭，2002年執咗笠。
西城廣客隆：
喺環市西路89號嗰邊，2002年執咗笠。
棠溪廣客隆：
喺三元里大道228號，2003年執咗笠。間大廈執咗笠之後俾廣百集團轉成廣百電器棠溪店。
西環廣客隆：
喺增槎路22號。間大廈喺2003年執咗笠之後重變咗間空屋，而家係一間私立民營醫院。
成豐百貨有限公司：
喺機場路1800號嘅成豐大廈入面，2002年執咗笠。
黃岐廣客隆：
喺佛山市南海區廣佛一路238號。1996年從天河搬到呢度，2003年2月因轉咗股份而執笠。而家係間家私城。
南方大廈（南海平洲）海天百貨公司：
1999年執咗笠
盈豐商場：
間商場喺2001年開咗幕之後兩個月就執咗笠
南方單鰭魚

南方單鰭魚（學名：Pempheris schwenkii）係單鰭魚科單鰭魚屬嘅其中一個種。
南方古猿

南方古猿（學名：Australopithecus）係人科動物一個滅絕咗嘅屬，體型介乎猿同人中間。
十二月廿九

十二月廿九係黃曆十二月嘅第廿九日。如果十二月係小月，呢日就做十二月最後一日。如果係大月，就係尾二嗰日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月廿四

十二月廿四係黃曆十二月嘅第廿四日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二烷

十二烷（Dodecane）係烷烴一種，每個分子有12個碳原子同26個氫原子，化學符號C12H26。
十二月廿五

十二月廿五係黃曆十二月嘅第廿五日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月廿八

十二月廿八係黃曆十二月嘅第廿八日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

節慶、風俗習慣
年廿八，洗邋遢。
十二碼

十二碼，又叫做點球，喺足球比賽入面，守方球員喺自己禁區內犯規而判罰嘅一種定位球。由於十二碼一般入球率喺90%以上，俾人罰嗰隊差唔多係毫無反抗能力，因此被叫做足球嘅極刑，有時講波佬索性用極刑或「被處以極刑」嚟取代「十二碼」呢個稱呼。
十二烷基硫酸鈉

十二烷基硫酸鈉係種有機酸鈉鹽，亦係種界面活性劑，好多洗潔精都會用佢做主要成份。佢亦可以做瀉藥。
十二月廿二

十二月廿二係黃曆十二月嘅第廿二日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月廿六

十二月廿六係黃曆十二月嘅第廿六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
南肯辛頓

南肯辛頓（South Kensington）係英國倫敦市中心偏西部肯辛頓-車路士區嘅一個地區，主要由倫敦地鐵南肯辛頓站周邊嘅商業區、博覽會路周圍嘅文化教育區域，以及周邊嘅公園同埋住宅區組成。嗰帶係倫敦出名嘅有錢人區，地價好高。
南肯辛頓站

南肯辛頓站（英文：South Kensington tube station）係英國倫敦地下鐵區域綫、皮卡迪利綫同環綫嘅車站，屬第1收費區，喺大倫敦肯辛頓-車路士區。
南肯頓站

南肯頓站（英文：South Kenton station）係英國倫敦地下鐵必嘉老綫嘅車站，屬第4收費區，喺大倫敦布倫特區。
南臺科技大學

南臺科技大學（Southern Taiwan University of Science and Technology），正式全名係南臺學校財團法人南臺科技大學，簡稱南臺科大，係臺灣臺南市永康區嘅一間私立科技大學。前身私立南台工業技藝專科學校，1969年成立，後來同喺1970年成立嘅私立永光工業專科學校合併。南臺科大喺2002年4月向經濟部智慧財產局申請「南科大」（S.T.U.T）、南台科大註冊簡稱，只限南臺科大一校使用。
南臺灣

南臺灣係臺灣南部地區嘅簡稱，區域核心係臺南同高雄市，包括嘉義部份地區。
前金區

前金區（粵拼：cin4 gam1 keoi1）係台灣高雄市嘅一個市轄區。
前鋒

前鋒，又叫做箭頭，係指一隊波入面打最前負責攻擊嘅球員。
譬如打足球，每個球員喺球賽入面都有佢本身嘅功能同埋職務，而前鋒就係參與嘅十一個球員之中負責進攻嘅位置，係同對方龍門企得最近嘅球員。
如果隊波擺出陣式係 442，咁即係前面會擺兩個前鋒，俗稱「雙箭頭」；而如果陣式係433，即係前面會有三個前鋒，俗稱「三箭頭」。
前野智昭

前野智昭 ，係日本嘅一個男配音員。

配音作品一覽
呢個表唔完整，歡迎加料。
前進黨

前進黨係以色列一個中間派政黨，2005年11月由阿里爾沙龍創立，係2006年到2009年期間以色列嘅執政黨。

歷史
出身以色列右翼政黨利庫德嘅沙龍，喺2001年做咗總理之後，開始對約旦河西岸同加沙行溫和政策，但係佢嘅政策喺黨入面引起好大爭議，沙龍有感自己喺黨入面嘅位置已經唔多穩陣，於是佢喺2005年宣佈退出利庫德，成立前進黨，兼且解散議會，舉行大選。
好景不常，沙龍喺2006年1月因為中風而昏迷，耶路撒冷前市長奧默特接手前進黨嘅運作，最後前進黨贏咗29席，成為第一大黨。
2009年，奧默特宣佈唔再連任，前進黨選出利夫尼做代表，最後前進黨攞到28席，仍然係議會嘅單一最大黨，不過當時嘅總統佩雷斯將組閣權交畀第二大黨利庫德，前進黨亦唔肯同利庫德合組政府，結果前進黨下野。
2012年，前進黨出現派系分裂，當時嘅黨嘅領袖利夫尼喺黨主席選舉輸咗畀對手莫法斯，利夫尼同佢嘅擁躉退出咗前進黨，成立運動黨。喺2013年大選，前進黨得票大跌，結果得返2席，低空掠過選舉門檻（2％）。
2015年選舉前，前進黨試過同錫安主義聯盟傾過合組名單嘅事，但後嚟傾唔埋欄，莫法斯亦都退出政壇。跟著前進黨短暫交畀哈森打理，但係哈森冇幾耐就退黨，加入咗庫拉努。
最後前進黨喺2015年收檔。
呢篇前進黨係政治類嘅楔位文章，未完成；麻煩你幫手加下料，充實佢。
前運動皮層

前運動皮層（premotor cortex）係額葉嘅其中一橛，喺正主要運動皮層嘅前端。到咗 2020 年，學界對前運動皮層嘅功能仲未有完全嘅共識。
前郭爾羅斯

前郭爾羅斯係中國吉林松原一個蒙古族自治縣，總面積6023平方公里，人口57萬。
前野貴德

前野貴德（1988年4月14號—）係日本足球員，司職後衞，效力新潟天鵝。
伽華理論

伽羅華理論係研究抽象代數嘅理論，研究場同羣嘅聯繫，由法國數學家伽羅華提出。
伽利略導航系統

伽利略導航系統係一個由歐盟同埋歐洲太空總署開發緊嘅全球衞星導航系統，以意大利科學家伽利略命名，耗資超過五億歐元，係繼美國全球定位系統，蘇聯/俄羅斯古羅納斯定位系統同中國北斗衛星導航系統之後，第四個開放民用嘅全球衛星導航系統。由於美國、俄羅斯同中國嘅衛星導航系統，喺戰爭時期都會關閉民用功能，因此歐洲太空總署開發伽利略導航系統嘅目的，係要建立一套歐洲國家自己嘅高精度衛星定位及導航系統，以減低甚至擺脫對外國衛星導航系統嘅依賴。2014年2月由國際衛星搜救系統（International Cospas-Sarsat Programme）進行嘅一次測試顯示，伽利略衛星搜尋緊急求救訊號嘅能力令人滿意，95%嘅訊號嘅定位精確度只有直徑五公里嘅範圍，77%嘅訊號嘅定位精確度更加只有直徑兩公里嘅範圍。
2003年9月，中國宣布向伽利略導航系統注資兩億三千萬歐元（23億4千萬人民幣），成為第一個非歐洲用戶國。
伽尼米德

伽尼米德（古希臘文：Γανυμήδης）係希臘神話入面嘅一個英雄。
伽利略衛星

哈勃太空望遠鏡喺2015年1月24號影嘅木星，此時有五顆衛星同時發生凌木星嘅現象，包含三顆伽利略衛星——木衞二、木衞三同木衞一。兩幀影像相隔約42分鐘
伽利略衛星（英文：Galilean moons）係指由伽利略喺1610年1月首次發現嘅四個木星嘅衛星木衛一、木衞二、木衞三同木衞四，佢哋亦都係木星嘅衛星入面最大嗰四個。

發現
伽利略改進咗佢嘅望遠鏡，令佢嘅望遠鏡可以放大20倍，令伽利略可以更加清楚噉觀察天體。喺1609年12月到1610年1月期間，伽利略觀察緊木星，並發現咗伽利略衛星。
1610年1月7號，伽利略喺一封信入面第一次講到木星嘅衛星，當時佢只係睇倒三粒衛星，佢覺得佢哋係木星附近嘅恆星。喺1610年1月8號到1610年3月2號，佢繼續觀察呢啲天體，唔單只發現咗第四粒天體，仲發現佢哋唔係恆星，而係圍住木星轉嘅衛星。
伽利略嘅發現證明望遠鏡好重要，佢可以用來發現唔夠光嘅天體。佢嘅發現更加證明咗地心說係錯嘅，唔係得地球有衛星，其他行星都有，之後，伽利略接受咗日心說。
中國天文學家席澤宗話喺公元前362年，周朝諸侯國齊國天文學家甘德發現咗木衛三，比伽利略早近廿個世紀。

命名
伽利略最初將佢嘅發現稱為「 Cosmica Sidera 」，以紀念Cosimo II de' Medici（英文：Cosimo II de' Medici, Grand Duke of Tuscany）。喺Cosimo嘅建議下，伽利略將名稱改為「 Medicea Sidera 」，以紀念美第奇四兄弟。呢個發現喺1610年3月喺威尼斯出版嘅 Sidereus Nuncius 宣布，距離首次觀測唔到兩個月。
喺伽利略發現伽利略衛星之後冇耐，Simon Marius喺開普勒嘅建議下以宙斯神嘅戀人個名命名佢哋：埃歐、歐羅巴、加尼美德同卡利斯托，記喺佢嘅 Mundus Jovialis 入面，喺1614年出版。
伽利略堅決拒絕用Marius個名，並因此發明咗到而家都仲用緊嘅編號方案，同正確嘅月球名平行。呢啲數字從木星向外延伸，因此埃歐、歐羅巴、加尼美德同卡利斯托分別係木衛一、木衞二、木衞三同木衞四。伽利略喺佢嘅筆記簿入面用咗呢個系統，但從未真正發表過。編號名（木衛x）一直用到20世紀中葉，當其他木星衛星被發現嗰陣，Marius個名被廣泛使用。

軌道共振
除咗離木星比較遠嘅木衞四之外，其他三個都有同木星軌道共振（木衛三轉一圈，木衛二轉兩圈，木衛一轉四圈），而呢四粒衛星都有同木星潮汐鎖定。
伽羅華

伽羅華（法文：Évariste Galois，1811年10月25號—1832年5月31號）係法國數學家，擅長抽象代數，研究出伽羅華理論。
佃賢典

佃賢典（1977年6月28號—）係日本足球員，司職後衞，效力過磐田山葉。
伽師

伽師（維吾爾文：پەيزاۋات ناھىيىسى‎）係中國新疆喀什地區嘅一個縣。
伽瑪分佈

伽瑪分佈（英文：Gamma distribution）係一類嘅連續概率分佈。
加勒古杜德

加勒古杜德係索馬里加勒穆杜格其中一個州，首府杜薩馬雷卜。
加勒比

加勒比，又叫加勒比地區，係指加勒比海沿岸嘅地區，主要包括大半個中美洲同埋北面部份嘅南美洲。
加勒比副棘茄魚

加勒比副棘茄魚（學名：Halieutichthys caribbaeus）係棘茄魚科副棘茄魚屬嘅其中一個種。
信廉花園

信廉花園響澳門半島花地瑪堂區鴨涌巷同化驗所巷，係屬於房屋局嘅經濟房屋。
信德中心

信德中心（英文：Shun Tak Centre）係香港上環一座樓。佢嘅前身係港澳碼頭 (HMF)，收尾由信德集團加建兩幢寫字樓同埋基座商場。而家信德中心東座叫招商局大廈，由中資國營背景嘅招商局集團命名。信德中心商場有3層，樓下地面係的士站同埋公共停車場，之間有富臨海鮮酒家同埋澳門賽馬會會所、美心快餐、麥當勞同埋時裝店咁。信德中心嘅人流主要嚟自來往澳門過海關嘅旅客。

港澳碼頭
内文：港澳碼頭 (香港)
嚮信德中心出面海邊有一座建築物，就係港澳碼頭，之間有一條行人天橋，設置船飛入閘口（禁區）。港澳碼頭大樓入面，有香港海關e-道，同埋乘客等船區，貴賓房。港澳碼頭開設十幾個碼頭泊位，跨境渡輪除咗去澳門重有去蛇口。港澳碼頭大樓天台設計為直升機場。
想買去澳門嘅船飛，要先去信德中心2樓售票處買，嗰度有幾間船公司，包括中旅社金光飛航。其實買「即開」船飛會有特價。以前有隻黃牛飛，而家反而平幾蚊。
信宜

信宜喺中國廣東，家下係茂名市嘅縣級市，叫信宜市。佢舊時係個縣，叫信宜縣。

山
信宜東便有龍山。東北有雲開山。。

水
信宜有西川水出大人山，西南過舊潭峨縣叫潭峨江，到縣治西南，東川水來會。屈向南，過羅竇洞叫竇江，又向南入茂名。
東便有雙龍水出長𡊿坑，西南到古丁墟，屈東入陽春，合雙滘水。
東北有雙牀水出大水嶺，南合吐珠水，屈東北流叫石印水，到羅定入瀧水。
懷鄉水出東北黃陂嶺，會扶龍水、石人水，西北同響水合，叫黃華江，入廣西岑溪。
又有金洞水出縣北雷公嶺，水西北到廣西容縣叫渭龍江。

史
唐朝嗰陣叫信義縣。北宋因為避宋太祖趙匡義諱，改叫信宜縣。大清時信宜歸高州府，有懷鄉巡司。
信川

信川（韓文：신천군／信川郡 Sinchŏn gun */?）係朝鮮民主主義人民共和國黃海南道嘅一個郡。
信封

信封，又叫做信皮，係袋書信個袋，以前係紙封，或者牛皮紙封袋，而家有用膠袋，好似銀行信用卡公司廣告信。
信封分底面，前面封面寫地址貼郵票，而後面封底寫回郵地址。
開口信封寄印刷品，方便當局檢查，同埋郵費會平啲，而埋口信封寫私人家書，或者唔想九唔搭八嘅外人睇到內容嘅信。
信封加火漆封口，係非常機密嘅信，好似外交密件，或者遺囑咁。
信州區

信州區係中國江西上饒一個市轄區，總面積308平方公里，人口36萬。
信度

信度（粵拼：seon3 dou6；英文：reliability）喺統計學上係評估一個量度方法有幾好嘅指標，指對一個現象用嗰個方法進行重複觀察之後，係咪可以得到相同嘅數值。

指標
睇埋：統計學同量度
正路嚟講，如果一個量度方法係可信嘅，噉無論何時何地何人用嗰個方法量度同一樣嘢，都理應會得到相同嘅數值。常用嘅信度指標有以下呢啲：
評分者間信度：用嚟評估一個量度有幾受做量度嘅人影響；例如有一個俾教育家用嚟評估細路學習進度嘅方法，但做完研究發現，五位教育家分別噉用同一個方法評估同一班細路，五個得到完全唔同嘅數值，噉呢個量度方法嘅評分者間信度就低。
重測試信度：用嚟評估一個量度方法有幾受時間影響；例如有一個俾心理學家用嚟量度智商嘅測驗，做研究，搵班受試者返嚟做個測驗，得到一柞分數 ，然後過咗一個月之後，搵返班受試者返嚟又做過，得到另一柞分數 ；一般認為智商冇乜可能會喺一個月之內改變嘅，如果  同  差異好大，就表示呢個測驗嘅重測試信度低。
內部一致度：指一個有多條題目嘅量度方法有幾「係量度緊同一樣嘢」；例如有一個智商測驗，有 50 條題目，理論上，呢啲題目冚唪唥都係量度緊智商，所以彼此之間理應喺得分上有返咁上下正相關，但研究發現，嗰 50 條題目當中有 5 條零舍係同其餘嗰啲題目有負相關，噉心理學家就好可能會要求攞走嗰 5 條題目（佢哋似乎唔係量度緊智商，所以唔應該擺喺一個智商測驗入面），變成一個 45 條題目嘅測驗。睇返卡隆巴系數。
... 等等。
信德文

信德文（粵拼：seon3 dak1 man4；信德文：سنڌي ٻولي），係巴基斯坦信德省嘅主要語言，大約3200萬人用緊。
信州大學

信州大學（日文：信州大学／しんしゅうだいがく）係喺日本長野縣松本市嘅國立大學，1949年創校。
君之代

《君之代》（粵拼：gwan1 zi1 doi6；日文：君が代(Kimi Ga Yo)）係日本國歌，1880年開始用，不過到1999年先至做法定國歌。香港日治時期有官方中文譯版《皇祚》。
歌詞出處係《古今和歌集》，以「我が君は」（wa ga kimi wa，「我嘅君主」）為首句。其後喺《和漢朗詠集》內出現現代版本。作曲者叫林廣守。
家下NHK教育台同NHK廣播第2頻率會喺午夜閂機前固定播《君之代》；NHK綜合台同NHK廣播第1頻率由於大多數時候全天候播出，齋喺因為檢修設備而午夜閂機嗰陣先播《君之代》，播完咗會讀電視台名同嗌口號。

由來
明治時代喺1868年開始嗰陣，日本開始變成現代化國家，但重未有任何可以叫做「國歌」嘅歌曲。1869年，當時喺橫濱做嘢嘅英國駐日大使館護衛隊步兵營軍樂隊隊長約翰·威廉·芬頓聽講日本冇國歌，佢向薩摩藩軍樂隊隊員介紹英國國歌《天佑吾王》。芬頓強調咗國歌嘅必要性，重建議：如果有人提供歌詞，佢可以作曲。兩軍樂隊商量以後，請日文、中國歷史同文學修養都好好嘅薩摩藩步兵隊隊長大山岩為國歌選擇咗啱嘅詞。芬頓將佢自己嘅音樂加喺大山岩從薩摩琵琶俳句集《蓬萊山》選嘅一首俳句上，呢個就係《君之代》最早嘅起源。
《君之代》歌詞嘅和歌原型好似下面咁：
“我が君は 千代にやちよに さざれ石の 巌となりて 苔のむすまで
——— 《古今和歌集》卷七-賀歌”
中文譯成：
“祝君千萬壽，福祿日崔嵬。細石成岩石，山岩長綠苔。”
1876年，大日本帝國海軍軍樂長中村祐庸提出《恭祝天皇陛下樂譜改訂之儀》（天皇陛下ヲ祝スル楽譜改訂之儀），唔要《君之代》。1877年，日本爆發西南戰爭，芬頓任期屆滿歸國。1880年，《君之代》由宮內省式部職雅樂課伶人奧好義作曲，宮內省式部職雅樂課一等伶人林廣守撰定，德國音樂家弗蘭茲·埃克特加上西洋風和聲。1880年10月25日，《君之代》試演。1880年11月3日，《君之代》首次公開發表，以慶祝天長節。1888年，日本政府出版《大日本禮式》（大日本禮式），收錄《君之代》曲譜。
1893年8月12日，文部省公佈《祝日大祭日歌詞並樂譜》（祝日大祭日歌詞竝樂譜），收錄《君之代》等歌曲。《祝日大祭日歌詞並樂譜》記載《君之代》詞為「古歌」，作曲者為林廣守。大日本帝國海軍喺1914年施行嘅《海軍禮式令》採用《君之代》為國歌，《君之代》從此變咗日本事實上嘅國歌。
二次大戰後，由於盟軍最高司令官總司令部宣佈戰前日本政府嘅公告全部無效，所以《君之代》無咗法律依據，成為傳統上嘅日本國歌。
1999年8月9日，日本參議院表決通過《國旗及國歌之有關法律》（国旗及び国歌に関する法律，簡稱《國旗國歌法》），將《君之代》定為日本國歌。1999年8月13日，《國旗及國歌之有關法律》公佈施行，《君之代》重新正式變返做日本官方國歌。
君士坦丁堡

君士坦丁堡（希臘文：Κωνσταντινούπολις），係土耳其最大城市伊斯坦堡嘅舊名，而家就指伊斯坦堡金角灣同馬爾馬拉海之間嘅地區。喺公元330年至1453年期間係拜占庭帝國嘅首都。
君士坦丁堡原名拜占庭，羅馬帝國皇帝君士坦丁大帝響公元330年5月11號定都喺度，就出現咗「君士坦丁堡」呢個名。君士坦丁就將呢度叫做新羅馬（拉丁文：Nova Roma；希臘文：Νέα Ρώμη），但係呢個名好少人用。響公元12世紀，君士坦丁堡係成個歐洲規模最大而且最為繁華嘅城市。
君士坦丁堡淪陷

君士坦丁堡淪陷，或者叫君士坦丁堡陷落，係指1453年5月29號拜占庭帝國（東羅馬帝國）首都君士坦丁堡畀鄂圖曼帝國嘅軍隊攻陷，唔單只代表拜占庭帝國嘅滅亡，更代表歐洲中世紀時期嘅終結。君士坦丁堡淪陷後，鄂圖曼帝國遷都到呢座城。
君傲灣

君傲灣（英文：The Grandiose）喺香港新界將軍澳唐俊街9號，係一個商場及住宅混合嘅商住項目，物業發展商係新世界發展、前地鐵公司（家下港鐵公司）以及周大福企業。君傲灣係鄰近港鐵將軍澳站嘅物業，喺2006年啟用。

物業特色
戶戶設有露台，商場面積達180,000呎，室內外會所面積連平台花園共120,000呎。

間格
住宅單位建築面積由576平方呎至1055平方呎。物業間隔有2房2廳、3房1廁、3房套房、3房套房加1個工人房，每戶都有露台。
君士坦丁堡普世牧首

君士坦丁堡普世牧首，簡稱普世牧首，係君士坦丁堡（而家土耳其伊斯坦堡）正教會嘅牧首，亦係東正教最高領袖。
當今君士坦丁堡普世牧首係巴多羅買一世，1991年上任。
停戰日

停戰日（Armistice Day）响每年11月11號，紀念第一次世界大戰協約國同德意志帝國响法國康邊簽訂嘅停戰協定，結束西線戰事。停戰協定生效時間係朝早11點，「1918年第11個月第11日嘅第11個鐘」。有效期只有36日。正式和議要到第年簽訂凡爾賽條約。
停止唞氣

停止唞氣（英文學術名：Apnea）係指一隻動物維持一段時間唔唞氣。
閉氣（holding breath）係指一隻動物自願噉做呢樣嘢。
停不了的愛

停不了的愛（英文：Everlasting Love）係1984年上映嘅愛情港產片，亦係靚妹仔嘅續集，由麥當傑導演，麥當雄監製。

歌曲
同名主題曲《停不了的愛》由彭健新及雷安娜合唱。
停格

《停格》係電影《賭城風雲II》嘅主題曲。由姚謙填詞，蔡健雅作曲同演唱。

簡介
呢隻歌係蔡健雅第一次為電影去寫主題曲。佢話《停格》係講緊一對好相愛嘅戀人用咗咁多時間都未結婚，但係佢哋之間嘅愛就停格係最靚嘅回憶。
係寫歌之前，劉偉強導演仲預先畀蔡健雅睇周潤發同劉嘉玲喺電影入面嘅感情片段，去畀多啲靈感佢寫呢隻歌。
停用詞

停用詞（英文：stop word），臺灣叫忽略字，係指用電腦處理文字嘅時候，因為被認為冇乜實際意義，所以真係做主要處理之前會攞走唔理嘅字，呢啲文字處理包括自然語言處理、喺圖書館嘅線上公用目錄搵嘢等等。
做節必食18道菜

《做節必食18道菜》（18 Delicacies For Festive Feasts）係香港無綫電視製作嘅飲食節目，由大廚蕭秀香、黃亞保、祈積奇聯同一眾藝員輪流主持，2023年1月2號到1月16號逢禮拜一到三22:30－23:05喺翡翠台播出。節目會噁品嘗唔同地方嘅賀年菜式。

節目調動
2023年1月4號：由於播出特備節目《忘不了的殿堂音樂大師 顧嘉煇先生》，所以停播一次，最後一集順延到1月16號禮拜一同一時段播。
停火

停火係指一個暫時停止戰爭嘅共識，雙方都同意制止武力行動 。停火有可能係一份和約嘅一部分，但亦有時只係一個非正式嘅共識。 停火係聯合國憲章第7章提出嘅和解過程嘅其中一個方法。

目標
停火嘅短暫目標都係制止武力，但係佢哋嘅長期目標就唔一定一樣。有啲時候，停火純粹係爲咗提供人道援助、減低傷亡、或者甚至用啲時間嚟準備之後嘅攻擊。喺其他情況，停火係一個長期嘅處理方法，亦係重啓和解嘅第一步。
停火協議嘅長久性視乎唔同嘅因素，包括設立非軍事區、撤軍嘅程度、第三者維和等等。最長久嘅停火，通常都會盡量減低再次攻擊嘅動機、減少不確定、同埋避免任何意外演變成爲大型軍事行動。
占士麥杜維

占士麥杜維（英文：James McDowall）係紐西蘭政治人，2020年做咗國會議員。
2020年11月25號朝早，占士麥杜維喺國會頭一次會議嘅宣誓儀式入面，用完英文宣誓後，再用流利嘅廣東話宣讀誓詞：「本人James Samuel McDowall，真誠發誓，定當依據法律，對女皇陛下伊利沙伯二世，及其繼承人及繼位人效忠，並會盡忠職守。願上帝助我。」
占婆

占婆（粵拼：zim1 po4），亦叫林邑（lam4 jap1）、占城（zim1 sing4），係中南半島東南面一個古國。
占婆嘅地方本來由漢朝統治，東漢永和二年（137年）獨立，攞咗順化南面嘅國土。之後自從越南喺五代十國期間都獨立埋後，兩國經常都打仗，最後占婆唔夠打，1823年畀大南帝國阮聖祖阮福晈正式吞併。
占巴塞省

占巴塞省（粵音：zim1 baa1 sak1 saang2，老撾文：ແຂວງຈໍາປາສັກ），係喺老撾嘅一個省，面積夾埋15,415平方公里，家陣約莫有694,023人喺呢度住緊。
占摩理臣

占摩理臣（英文：James Douglas Morrison，1943年12月8號—1971年7月3號）係美國一位歌手、音樂創作人、詩人、作家兼電影導演。佢係樂隊The Doors嘅主音兼靈魂人物，對搖滾樂有深遠影響力。除咗音樂，佢出過幾本詩集，同拍過一啲電影。
Jim Morrison出名性格離經叛道，1965年組成The Doors樂隊，走迷幻路線，對於佢嚟講，演唱會等於一個宗教儀式，佢將音樂同戲劇溝埋一齊，開創咗一種新嘅演唱會形式。
The Doors樂隊其中一隻用咗做電影《現代啟示錄》叫 The End 嘅歌最具爭議，歌詞內容講到要殺死老豆，又同阿媽做愛（"Father, yes son, I want to kill you. Mother...I want to...fuck you..."）。呢種咁激嘅內容喺嗰陣時畀成個社會好震撼，而呢種激進同咆哮式‎嘅搖滾樂風格亦對後來搖滾樂有好大影響。
1971年7月3號Jim Morrison因為吸毒過量死咗喺浴缸入面。

放逐巴黎
後期嘅Jim Morrison因為一日到黑隊啤兼一日煲三包煙，搞到又肥又唔靚仔，喺1971年完成 The Doors 最後一隻碟之後，佢就去咗巴黎。
不過呢個時期亦畀人認為係佢創作嘅高峰，幾首公認出色嘅歌都係喺呢個時期創作，例如 Love Her Madly 同 Riders On the Storm就大受好評。

死
1971年7月3號Jim Morrison因為吸毒過量死咗喺浴缸入面。
不過Jim Morrison嘅死好迷離，單係死因都好多種講法同陰謀論，甚至有人認為佢根本未死。喺佢在生嗰陣，就已經成日有話佢死咗嘅搖言，唔係話車禍，就話旅館露台跌落街，甚至馬上風都有人話過，幾乎個個禮拜都有呢啲傳言。
所以當1971年傳出佢死訊，好多人都當係流料，再加上佢死嗰日係7月3號（星期六），但喺佢死咗之後六日先向傳媒公佈，而公佈嗰陣，佢已經葬咗兩日。好多人都無見過佢屍體，所以傳出佢根本無死，連死亡証都有人懷疑係假。
又由於佢死咗之後無驗屍，所以佢死因又係好多講法，最多人認為係吸海洛英過度而死，根據後期一啲醫生講，吸食大量海洛英再送酒飲，會導致中樞神經同呼吸系統停滯，即時死亡率非常高。不過吸食大量海洛英一定要用注射方法，而注射係Jim Morrison一生最抗拒，佢通常係用鼻索，呢個方法點吸都唔會吸到死，所以好多人懷疑佢吸海洛英過度而死呢個講法，但呢個講法係最多人認同嘅講法。
除咗海洛英，吸可卡因過度亦係另一個講法，喺佢生前就已經吸可卡因吸上癮，但可卡因其實算係比較溫和嘅藥物，就算好大量吸都唔會突然咁死法。除咗海洛英同可卡因，另一個講法係飲酒過量。
亦有另一個講法話佢係畀人殺死，有人將佢對眼挖咗出嚟，話咁樣係解放佢靈魂。又有一個講法話佢係畀一個喺紐約嘅情婦用魔法殺死。
重有一種陰謀論認為佢係政治暗殺，目的係為咗打壓新左派反文化同嬉皮士。
最後一種講法就係話佢跟本無死，佢覺得明星呢個身份畀佢太大壓力所以利用呢個方法消失，再加上喺1967年佢哋重未好紅嗰陣，佢曾經講笑咁講過話想做一段假死新聞，然後走去非洲，改名 Mr. Mojo Risin'，不過Mr. Mojo Risin'一直無出現過。
Jim Morrison安葬喺巴黎拉榭思神父公墓
Jim Morrison死咗之後安葬喺巴黎拉榭思神父公墓（Père Lachaise），每年都有成千上萬樂迷去佢個墓前追思，慢慢重變埋巴黎熱門觀光景點，葬喺無咁遠嘅鋼琴詩人蕭邦都無咁勁。
不過樂迷嘅熱情都造成麻煩，喺佢個墓同周圍其他人嘅墓碑都畀人畫花晒，而且每年佢死忌啲樂迷都走到去搞到個公墓好似開音樂會咁，管理拉榭思神父公墓嘅人同佢個墓周圍其他人嘅墓嘅家人已經對呢啲嘢好唔滿意。1990年荷里活導演奧利華史東拍咗一部講The Door樂隊嘅傳記電影《火樂焚城》（The Doors），上畫之後又再興起一般 The Door 音樂熱潮，突然間又好咗好多以前未聽過 The Door 嘅樂迷。套戲上咗第二年1991年7月3號Jim Morrison逝世20週年，成千上萬樂迷走到去拉榭思神父公墓朝聖，重搞到騷動。
不過Jim Morrison嘅墓位由於係租而唔係買，終於喺2001年，三十年租約期滿，拉榭思神父公墓連埋佢個墓周圍其他墓主都上法庭要佢搬走，最後喺2001年7月6號正式收到通知，終於要搬走。

電影
Jim Morrison除咗音樂，後期佢亦有做導演，拍過一啲記錄片，不過佢拍嘅電影就無佢嘅音樂咁受落，多數評論都係負面。
HWY: An American Pastoral：1969年拍嘅一部公路電影，被評為「好似未拍好咁」
A Feast of Friends：《友人的盛宴》1970年拍嘅一部記錄片，畀《綜藝》雜誌(Variety)評為浪費時間。
占士麥迪臣

占士麥迪臣（英文：James Maddison，1996年11月23號—）係英國男足球員，身高175厘米，重73千克，踢中場，2013年出道。

葳蕤史
呢節要加長。
外代數

喺數學入面，外代數（英文：exterior algebra）係一個多種線性代數嘅構作，喺幾何學上可以好方便噉研究面積、體積同佢哋嘅高維度版本。
外分泌腺

外分泌腺（Exocrine glands）係身體嘅腺體，會分泌化學物質通過導管分泌到上皮組織，例子包括汗腺、唾腺、乳腺、聹腺、淚腺、皮脂腺同粘膜。
外伶仃

伶仃正寫係零丁，海上零零丁丁一個島咁解。[未記出處或冇根據]因為唔係好遠嘅伶仃洋，又有個島叫零丁，近香港屯門爛角嘴。為咗分兩個，喺仱仃洋嘅叫內，長洲以南嘅叫外。
外來入侵物種

外來入侵物種係通過自然傳播機制，有意或無意嘅人類活動而引入到自然分佈區出面嘅自然同半自然嘅生態系統或生長環境入面搞出個種群，從而對引入地嘅生物搞出多樣性威脅、影響或破壞嘅物質出嚟。而所謂嘅「物種」包括咗動物、植物、真菌同微生物等。外來入侵物種嘅共同特性包括快速繁殖同生長、散佈能力強、表型可塑性（在生理上能夠適應新環境）、能夠依賴多種食物存活同埋能夠喺各種環境條件下存活。
隨住全球嘅經濟一體化，生物入侵已經成為威脅全球生物安全同生物安全嘅重大災害。
外來妹

外來妹（粵拼：ngoi6 loi4 mui1；簡化字：外来妹）係由廣州電視台（而家係廣州廣播電視台）負責整嘅10集電視連續劇。呢部劇喺1991年嗰陣，曾經喺廣州電視台同埋中央電視台播出咗街之後就引起全中國轟動。喺1995年2月，香港亞洲電視買過呢部劇嚟播咗出街。
《外來妹》係一部生活片。片入面講嘅係喺6個從山旮旯嘅趙家坳嗰邊嚟咗廣東嗰邊做女版打工仔嘅嘢。入面講咗中國內地、廣東沿海同相關三個地域文化嘅嘢，佢重係嗰時比較早用香港演員嘅其中一部內地劇集。

劇情
喺啱啱改革開放無耐，由於嗰時嘅廣東省係最先開始發展，搞到有好多中國嘅後生嗰啲北佬同大陸仔成日嚟呢度，其中華北地區有個地方嗌「趙家坳」嘅村仔，嗰度有兩位仁兄——趙小雲、志強等六名後生仔女就諗住嚟廣東，他哋就想嚟嗰邊打工，改變自己嘅命運。嗰時廣東搞得最犀利嘅係紡織同玩具口產，由於嗰啲打工妹做得比較好，結果俾人加咗入去。
而有四個姑娘畀佢老鄉——鳳珍，介紹入咗去康樂廠變咗外來妹，但係志強同金貴就俾人擋咗出去，幾日之後都未搵到嘢做，而金貴就話返屋企，志強俾人放鴨。但係入咗去康樂廠無耐嘅趙小雲因為做嘢成日出錯，搞到俾人炒咗。但係佢技術比較好，喺開始俾人嗌佢做拉長助理之後就變咗拉長，之後又去埋江生做嘅建達廠搞生產主管，最後重幫埋鄉政府，自己搞咗間工廠嚟做廠長。
結果有位「靚女」因位搞出咗傷殘先至返咗去山旮旯地方；而秀英就為咗錢就冇咗；玉蘭就同當地嘅小食檔波士結咗婚；而返咗去山旮旯結婚而且再都唔出去打工嘅秀珍就話自己噉落去唔係㞗路，先至帶咗一班細路妹出嚟。
小雲就俾當地鄉政府嗌佢做鄉下入面，第一間鄉辦玩具廠嘅廠長而激活咗佢嘅新生活同事業。之後趙家坳啲細佬妹都行出嗮山旮旯而到咗現代發達嘅都市入面，佢重行得幾耐？
外來媳婦本地郎

《外來媳婦本地郎》（英文：Kang's Family；Migrant Wives, Local Husbands；Living With the Kangs）係由廣東電視台整嘅一部以粵語為主要語言，同埋以輕鬆、趣味同埋貼近生活嘅情景喜劇，亦係中國大陸入面，播得最耐、集數最多嘅電視劇，從2000年11月4號開播一直到而家。佢係成個廣東電視劇收視率冠軍。部劇每年直接丼700萬入去拍，收益達到1億幾。呢部片喺有大量粵語人口嘅廣西都有通過廣西衛視嚟播，但係冇呢條片嘅相關收視記錄。呢部片響2008年初，成個劇組被中國人事部、中國國家廣電總局聯合頒發「全國廣播電影電視系統先進集體」嘅稱號。

劇情簡介
住喺廣州荔灣區昌盛街西關大屋嘅康伯有四個仔，噉佢就好希望四個仔都係娶返本地女仔做新抱，點知結果四個仔都係娶咗外地新抱。本地人家同埋外地新抱之間因為語言、性格、思維等等差異而發生嘅家庭覷視就噉樣展開。

開拍時間
呢部劇最早由陸曉光導演拍攝，喺2000年4月18號開拍一直到依家都未停過。2000年11月4號開始喺廣東電視台珠江頻道開播，2006年4月播咗1044集，2008年12月播咗超過1500集。2017年1月24號正式突破3000集大關。到咗2021年5月15號更加播出超過4000集，並且喺2022年12月10號以4330集嘅記錄畀健力士世界紀錄認證為“世界上播出時間最長、集數最多嘅情景喜劇”
外交政策

一個國家嘅外交政策（foreign policy / foreign affairs policy）係指嗰個國家有關「要點樣喺應對第啲國家嗰陣，確保達到自己目標」嘅策略。
外側頂內葉皮層

外側頂內葉皮層（lateral intraparietal cortex）係頂葉其中一忽，出名管眼郁動。
嗌交

嗌交，又叫做鬧交、講口，即係至少兩個人強烈交換意見，而意見係兩極化，即係鬧嚟鬧去。
嗌交可以係人與人之間面對面亦可以係經媒介例如喺網上嗌交

原因
通常嗌交嘅原因係某啲人覺得唔滿意，跟住就會發嬲、鬧其他人，第二啲人又鬧返你轉頭，你一句我一句，咁就係嗌交喇。好多人以為嗌交係有道理嗰個贏，冇聲出嗰個輸，所以嗌交嘅成日講唔停，人人爭講最後嗰句。

後果
同人嗌交可以好傷人哋個心，或者搞到人哋好嬲，甚至引發自殘或者暴力事件，不過都要睇吓班人EQ有幾多分。所謂床頭嗌交床尾和，聰明人可以將想嗌交嘅對方冧甜，同意甚至贊同對方部分觀點。

避免嘅方法
要避免同人嗌交，首先就要學下尊重人、講嘢之前要三思、一人少句，唔好手指指咁冇禮貌。諗吓「嗌贏場交，輸咗個家」。當你覺得想同人發嬲嘅時候，可以吸啖氣，或者飲啖凍水，慢慢數10下，呢啲都可以幫到你紓緩情緒。
嗌莊

嗌莊（粵拼：aai3 zong1）係一種香港嘅大學獨有嘅文化，指香港啲大學生好興喺校園入面大嗌自己個莊啲口號。
好多時大學生會邊嗌口號邊拍手踏地打拍子，呢種行為叫「Dem beat」，起源自香港中文大學，之後流傳到其他院校。
嗇色園百周年會客室

嗇色園百周年會客室（英文：The Sik Sik Yuen's Centenary Reunion）係新城電台財經台同埋香港商業電台雷霆881嘅節目，連埋廣告每集係三十分鐘。新城部份主持係程凱欣，商台部份主持係熊書頤。第一季響2021年1月2號到3月6號星期六朝早九點半至十點喺新城財經台播放，第二季響2021年4月15號到6月17號四夜晚十點半至十一點喺商業電台第一台播放，第四季響2021年9月2號到11月4號四夜晚十點半至十一點喺商業電台第一台播放，第五季響2021年11月13號到2022年1月15號星期六朝早九點半至十點喺新城財經台播放，全五季總共有50集，每季有分別有10集。節目係講有關嗇色園一百週年嘅歷史故事。
嗅覺

嗅覺係對空氣中嘅化學物（氣味）嘅感知，多數動物會用鼻去感知，過程叫聞（學術上叫嗅）。
嗅覺系統

嗅覺系統指感受氣味嘅感受系統。大部份哺乳類同爬蟲類動物嘅嗅覺系統由主要嗅覺系統（main olfactory system）同輔助嗅覺系統（accessory olfactory system）組成，前者負責感應氣態物質嘅氣味，後者則負責感應液態物質嘅氣味。大多數行為研究表明輔助嗅覺系統接受嘅氣味通常係信息激素。
嗇色園

嗇色園係香港一間宗教慈善團體，喺1921年創立，係香港黃大仙祠嘅管理機構，除咗供奉黃大仙之外，亦尊崇儒、釋、道三教，並以「普濟勸善」為宗旨，廣推善行，辦理醫療、教育、安老扶幼等事務。

歷史
嗇色園喺1921年成立，係管理廟宇黃大仙祠嘅機構。成立初期係私人潛修嘅道場，只限道侶同家屬入去參拜。直至1934年，經過向政府申請之後先至獲准喺每年嘅農曆正月開放大殿；到1956年先獲准全面開放。嗇色園以「普濟勸善」為宗旨，積極拓展各項善業，喺創園後嘅第三年開始，就提供免費中醫贈診送藥服務，自1965年註冊為慈善社團法人後更大力發展其他公益服務，包括教育、安老、醫療等範疇。

教育服務
嗇色園喺1969年開辦第一間學校，而家開咗4間資助中學、3間資助小學、1間連貫式中小學、7間非牟利幼稚園、1間自然教育中心暨天文館，同2個生物科技教育服務項目。學生人數逾萬人，教職員亦都有800幾人。嗇色園主辦嘅所有學校，都用「可」字做個名。

「嗇」「色」意思
「嗇」係慳吝嘅意思，而「色」可以解作「所好之物」、「有欲之類」。嗇色兩個字，有愛精神、致虛靜、省思慮、寡情欲嘅要義，包含導人悟道修真嘅意思。

使命
宣道弘法：推廣道教文化精粹，教化心靈，度人平安。
育才興學：提供平等、優質教育，啟發學生潛能，培養正直健康新一代。
安老護耆：推動多元化安老服務，讓長者安享豐盛晚年，老有所依。
救疾扶傷：為有需要社群提供適切支援，以助困厄、扶無依，關懷群眾嘅疾苦。
嗅球

嗅球（olfactory bulb）喺多數嘅哺乳類當中都處於個腦最前嗰個位，顧名思義，專門管一啲同嗅覺有關嘅資訊，會向外套層管嗅覺嗰忽射訊號。人同其他靈長目嘅嗅球異常咁細嚿－反映咗靈長目係靠視覺多過靠嗅覺嚟去了解佢哋周圍嘅世界嘅。
嗇夫

嗇夫（嗇讀色）秦國官名，有好多種類，係負責聽訴訟、收稅唔同嘅大少事務。

原解
嗇字係穡個原字，係將一啲農穫收入倉。嗇夫就係農夫，因為農夫會將收穫入倉。

職
嗇夫由農夫變做官名，好可能鄉邑一啲做農夫嘅官。夏時已經有嗇夫管農，管奴隸。周天子亦有嗇夫做助守。春秋戰國開始叫縣長，邑長叫做啬夫。而秦國就係其中之一。嗇夫有大有細，做嘅嘢可以好唔同。
秦律就叫縣令就係縣嗇夫或者大嗇夫。大嗇夫下有好多隻唔同嘅嗇夫，田嗇夫，苑嗇夫，倉嗇夫，庫嗇夫，司空嗇夫，亭嗇夫等等。管嘅嘢唔同，基本上乜都有。
之後大漢國亦都嗇夫，不過指一啲小吏，地位就低好多，只有鄉嗇夫，暴室嗇夫、虎圈嗇夫、市嗇夫等。到南北朝宋國之後，就無再有嗇夫呢種官。
加藤善之

加藤善之（1964年7月27號—）係日本足球員，司職後衞，效力過川崎綠茵，及福岡黃蜂。
加藤好男

加藤好男（1957年8月1號—）係日本足球員，司職守門員，曾經喺1980～1981年間爲日本足球代表隊出場8次。
加藤壽一

加藤壽一（1981年5月28號—）係日本足球員，司職後衞，效力過福岡黃蜂，草津溫泉，三菱水島，及長崎成功丸。
加藤寛

加藤寛（1951年1月29號—）係退役日本足球員，教練，執教過神戶勝利船。
加藤大志

加藤大志（1983年7月26號—）係日本足球員，司職中場，效力過湘南比馬，京都不死鳥，及橫濱FC。
加藤大樹

加藤大樹（1993年3月14號—）係日本足球員，司職中場，效力山口雷法。
加藤夏希

加藤夏希 ，係日本嘅一個女演員。

拍過嘅作品一覽
呢個表唔完整，歡迎加料。
時尚女王（2009年、關西電視台製作・富士電視台系）
ママさんバレーでつかまえて（2009年、NHK綜合）
萌菌物語（2010年7月、富士電視台）
加藤大

加藤大（1991年5月7號—）係日本足球員，司職中場，效力新潟天鵝。
加藤奈奈繪

加藤奈奈繪 ，係日本嘅一個女藝人同埋配音員。
入堡

入堡（英文：castling，又叫王車易位）係國際象棋入面嘅一種特別嘅郁法。佢係唯一一步可以一次行兩隻棋嘅行法，亦都係除咗騎士之外，唯一一步一隻棋可以跳過另一隻棋。行法係將王向一車嘅方向平移兩步，再將車越過王，停喺王隔籬嗰一格，可以細分為王翼入堡（又叫短入堡）同后翼入堡（又叫長入堡）。呢個落法喺國際象棋記譜法入面用O-O（王翼入堡）或者O-O-O（后翼入堡）表示。
短易位
長易位

規則
王車易位嘅簡單例子：上面同下面分別顯示長、短易位
王車易位需要滿足呢啲條件：
國王同埋要易位嘅嗰隻城堡都未郁過。
國王同埋要易位嘅嗰隻城堡之間冇其他棋阻住。
國王所在、經過同埋去到嘅格仔都冇畀人攻擊（即係易位嗰陣同埋易位之後唔可以畀人將軍，亦都唔可以穿過畀對方控制住嘅格仔）。
國王同埋要易位嘅嗰隻城堡一定要喺同一橫行（即係唔可以同王前兵升變而出現嘅城堡易位）。
一個常見誤解係王車易位嘅規則比上面更加嚴格，事實上：
即使王之前曾經畀人將軍，但係只要易位嗰陣冇畀人將軍，都可以照嘅。
就算城堡畀人攻擊，都唔會冇得易位。
城堡可以穿越被攻擊嘅格（只適用於長易位）。
入境事務處青少年領袖團

入境事務處青少年領袖團係香港一個非牟利註冊團體，喺2013年12月成立，目的係為本港中一至中六的學生提供紀律及領袖訓練。
入境問禁

入境問禁係唐字成語，意思係去到人哋地方，要問清楚有乜要做，人哋點做開，有乜唔做得、唔講得，以免觸犯人哋。
呢句出自《禮記》《曲禮上》一篇：「入境而問禁、入國而問俗、入門而問諱。」所以就有謂入境問禁、入國問俗等成語。呢處境，係國嘅控制土地。而國呢，就係城入便，而門，就係人哋屋。禁係禁令法例等，俗就係風土人情，諱就係有乜唔講得。
之後最出名嘅例，係孟子遊齊。《孟子》《梁惠王下》第二章第三節有講『臣始至於境、問國之大禁、然後敢入、臣聞郊關之內、有囿方四十里、殺其麋鹿者、如殺人之罪、則是方四十里、爲阱於國中、民以爲大、大亦宜乎。』
入住請敲門

《入住請敲門》（英文：The Haunted Rooms）係香港電視娛樂製作嘅真人騷節目，用外地鬧鬼酒店做主題，總共有三輯。
第一輯由2017年10月9號開始到10月20號逢禮拜一到五22:00-22:30喺ViuTV播，主持係莫竣名、林婷，分別去臺灣同日本嘅鬧鬼酒店住。
第二輯《入住請敲門2》由2018年7月16號開始到8月3號逢禮拜一到五22:30-23:00播，主持都係莫竣名、林婷，分別去泰國同馬來西亞。
第三輯叫《入住請敲門4》（跳咗《入住請敲門3》無用到），由2019年12月9號開始到12月27號逢禮拜一到五23:00-23:30播，主持有莫竣名、林婷、邱士縉、盧瀚霆，呢輯又去返臺灣同日本。同頭兩輯唔同，今輯莫竣名同林婷會一齊出現，再搭配邱士縉（臺灣）或者盧瀚霆（日本），三個人一齊探險。
入口

入口，又叫進口、輪入，係指貨品經一國關口，入到國內。
入井和久

入井和久（1970年10月18號—）係日本足球員，司職後衞，效力過本田技研，鹿島鹿角，柏太陽神，及仙台七夕。
入境事務大樓

入境事務大樓喺香港主權移交前叫人民入境事務大樓，係香港政府入境事務處總部大樓，亦有其他香港政府部門寫字樓。棟樓喺灣仔告士打道7號，隔籬係稅務大樓同灣仔政府大樓。棟樓高177米，有49層，1990年起好。
入境條例修訂草案

入境條例修訂草案，全稱係《2020年入境（修訂）條例草案》，又被公眾坊間同親泛民媒體等俗稱「鎖港條例」，係一份香港政府交畀香港立法會審議嘅法律草案，修訂嘅內容包括咗俾保安局局長授權入境事務處處長等人，有權限制搭客使用啲運輸工具。
呢個草案出咗後，惹來社會各方質疑同關切香港嘅出入境嘅自由會俾再削弱。其中香港大律師公會2021年2月11號發咗聲明，話修訂嘅條文明顯係俾咗入境處唔受約束嘅權力，仲話新條文冇指明呢種具侵入性嘅權力具體係點樣去行使兼唔解釋授權嘅理據，係令人不安。保安局話過如果一切順利，希望暫定條例喺2021年8月1號就生效咁。

政治大背景
香港喺2019年爆發咗大規模嘅民主抗議活動，示威訴求係要求政府撤回逃犯條例修訂草案、即刻實行立法會同特首雙普選等「五大訴求」。抗議活動跟著係遭受咗政府嘅鎮壓。此後北京嘅中央政府方面喺2020年6月，兜開香港本地層面係直接出咗香港國家安全法加入基本法嘅附件，法案針對返香港本地度禁止有任何顛覆、分裂國家嘅行為。自港版國安法實施後，中共政府加強咗對香港嘅控制，導致唔少活動人士同非建制派政界人士離開香港，流亡海外。

政府嘅直接解釋
根據保安局發言人嘅講法，有關嘅條文係為咗履行《國際民用航空公約》嘅國際責任，以推行預報旅客資料系統，話目的淨係多咗要求到香港嘅航機提供返啲搭客嘅資料（俾政府）。

對法案嘅質疑
據路透社報導啲律師認為，法案係授權咗當局喺未有攞到法院命令嘅情況下、就可以禁止任何人出入香港，但未能阻止對難民嘅無限期拘留。律師同人權組織仲表示，法案係俾咗香港政府「冇限制嘅權力」，咁一嚟就同中國大陸咁可以出埋「出境禁令」。關注中國大陸民主狀況嘅支聯會副主席鄒幸彤話，任意限制市民出入境自由係會深遠咁破壞社會，導致「變成大監獄」。鄒舉例2015年中國大陸嘅「709事件」度，就有近50人被當局限制咗出境，部分人甚至根本冇進入到司法程序，或者係俾檢控人嘅屋企人、仔女同辯護律師。
鄒幸彤又指出，中國政府以出入境及交通限制打壓抗爭早已成常態，喺社會信用系統普及後，部分中國異見人士及人權律師甚至無法喺境內坐火車。而今次修訂嘅法案，未有規限當局權力只適用於航班，擔心日後香港將步中國大陸後塵。
香港大律師公會（HKBA）喺2021年2月話過，法案係賦予咗入境處處長「一種明顯不受約束的權力，以阻止香港居民和其他人離開香港」。公會仲話，法案冇解釋點解要有呢種權力，冇解釋點用呢種權力，冇限制發出啲旅行禁令嘅期限，更冇防止濫用嘅保障措施。職工盟幹事鄧建華就話，有關法案嘅內容明顯違背咗基本法賦予嘅出入境自由、境內遷徙自由、移民自由等，促請當局接納大律師公會嘅意見，改條文轉針對入境者，同草案要明確保安局局長具體嘅權力 ，並保證權力唔會影響出入境自由。
據報亞洲同西方嘅使節亦都擔心咁所屬嘅公民會受到法案嘅影響。有匿名嘅西方外交官表示，密切關注咁法案嘅發展。
另據大紀元報導，職工盟、白領同行工會同香港保險㒰人職工會喺2021年4月26號左近，喺沙田聯合設置咗街站，抗議政府提出嘅入境修訂條例草案可能剝奪香港人嘅出入境自由。
2021年4月28號，入境條例修訂草案獲立法會三讀通過，並且喺同年8月1號生效。
大地真央

大地真央 ，係日本嘅一個女演員。

拍過嘅作品一覽
呢個表唔完整，歡迎加料。
大地懶

大地懶係一種大型嘅樹懶，最後一隻可能死喺1550年嘅古巴。佢哋嘅祖先，原本住喺漸新世前期或始新世後期嘅南美洲。

生活習性
大地獺住喺森林，手大腳大，超過4公尺，手捉到嘢，腳可以企直行，不過速度同樹懶一樣咁慢，隻手同樹懶唔同。

嘢食
食物除咗草同其他植物，會食死屍。喺繁殖期時，可以生一隻BB，有時會爬上樹住。

天敵
大地獺身體龐大，就算係同一時期嘅獵食霸王劍齒虎都要退避三舍，所以冇天敵。

滅絕
喺更新世中，大地獺同其他原始哺乳動物都受到氣候改變影響，絕種。

化石
喺南美洲，有人發現大地獺嘅化石，於是將佢嘅骨頭送到博物館，大地懶呢種動物，重有好多謎未解開。
大地水準面

大地水準面係測地學入面一個假想由地球自由靜止嘅海平面擴展延伸而形成嘅閉合曲面，同地球形狀好似。
大地葉

大地葉 ，係日本嘅一個女藝人同埋配音員。
大坂直美

大坂直美（日文：大坂 なおみ，1997年10月16號—）係日本職業女網球員，阿爸係海地裔美國人，阿媽係日本人，家姐大坂まり（日文：大坂まり）。佢喺日本大阪出世，3歲嗰陣同屋企人移居美國佛羅里達州。

職業生涯
大坂直美2015年轉打職業。參加2018年度第一個WTA皇冠賽，喺印第安維爾斯站打入女單決賽，被認為係「黑馬」。結果以6-3、6-2擊敗，同樣係1997年出世嘅俄羅斯小將卡薩金娜（俄文：Касаткина, Дарья Сергеевна），喺職業生涯第一次攞到WTA皇冠賽冠軍。
2018年9月8號，大坂直美喺美國網球公開賽女子單打決賽以直落兩盤6:2、6:4贏咗佢嘅偶像美國嘅沙蓮娜威廉絲，攞到職業生涯第一個美國網球公開賽兼第一個網球大滿貫冠軍，亦係第一位攞到網球大滿貫嘅日籍選手。
2019年1月26號，大坂直美喺澳洲網球公開賽女子單打決賽以7:62、5:7、6:4贏咗捷克嘅克維托娃（捷克文：Petra Kvitová），攞到職業生涯第一個澳洲網球公開賽兼連續第二個網球大滿貫冠軍，成為自1998年軒芝絲以來最後生連贏兩大滿貫女球員。而世界排名升做「世界一姐」，除咗係首位嚟自亞洲嘅世界第一，亦係自2010年禾絲妮雅琪以來最後生世界一姐。
大坑

大坑位於香港島嘅中心北岸中部，隔離有銅鑼灣，係香港嘅一個傳統住宅區，重有一啲商舖。
大坑最出名嘅係蓮花宮同舞火龍。
大坑住宅群
大坑蓮花宮
大坑舞火龍
大地之歌

大地之歌（德文：Das Lied von der Erde）係奧地利作曲家馬勒嘅後期作品，由六個樂章組成，每個樂章都係一首藝術歌（Lied）。大地之歌喺 1908年到1909年間寫好，演奏時間大概 65 分鐘。
吳應熊

吳應熊（1634年—1674年5月7號）係遼寧綏中（遼寧省綏中縣）人，明末清初武將。佢祖籍揚州高郵（江蘇省高郵市）。

生平
吳應熊嘅阿爸吳三桂響山海關駐守期間領兵有功，大敗闖王李自成。清順治十年（西元1653年）同和碩恪純長公主成婚，順治十一年（西元1654年）加封三等子爵。四年之後改做少保、太子太保，康熙七年（西元1668年）改封少傅、太子太傅。

死
康熙十二年十一月（西元1673年12月28號），駐守雲南嘅平西王吳三桂，勾結駐守廣東同埋福建嘅平南王尚可喜、靖南王耿精忠，佢哋三人以「反清復明」嘅名義發動三藩之亂。消息傳開之後，吳應熊畀朝廷追捕、打入死牢。出年四月十三（西元1674年5月7號），吳應熊畀玄燁宣判繯首之刑而死，時年四十。
吳惠明

吳惠明，香港親中派政治人，香港再出發大聯盟發起人之一。
吳惠麟

吳惠麟，係大韓民國嘅一個女藝人同埋歌手。
吳慧儀

吳慧儀係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。